Document ID: 32011R0651

KOMISIJOS ĮGYVENDINIMO REGLAMENTAS (ES) Nr. 651/2011
2011 m. liepos 5 d.
kuriuo patvirtinamos valstybių narių, bendradarbiaujant su Komisija pagal Europos Parlamento ir Tarybos direktyvos 2009/18/EB 10 straipsnį, sukurtos nuolatinio bendradarbiavimo sistemos darbo tvarkos taisyklės
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. balandžio 23 d. Europos Parlamento ir Tarybos direktyvą 2009/18/EB, nustatančią pagrindinius principus, taikomus avarijų jūrų transporto sektoriuje tyrimui, ir iš dalies keičiančią Tarybos direktyvą 1999/35/EB ir Europos Parlamento ir Tarybos direktyvą 2002/59/EB (1), ypač į jos 10 straipsnio 2 dalį,
kadangi:
(1)
Direktyvoje 2009/18/EB reikalaujama, kad valstybės narės, glaudžiai bendradarbiaudamos su Komisija, sukurtų nuolatinio bendradarbiavimo sistemą, kuri leistų jų atitinkamoms tyrimo įstaigoms bendradarbiauti tarpusavyje tiek, kiek tai reikalinga siekiant šios direktyvos tikslo;
(2)
Direktyvoje 2009/18/EB reikalaujama, kad Komisija patvirtintų šios nuolatinio bendradarbiavimo sistemos darbo tvarkos taisykles;
(3)
savo vykdomojo direktoriaus 2010 m. gruodžio 20 d. raštu, skirtu Europos Komisijos tarnyboms, Europos jūrų saugumo agentūra sutiko suteikti nuolatinio bendradarbiavimo sistemos sekretoriatą ir padengti ne mažiau kaip vieno posėdžio per metus išlaidas;
(4)
šiame reglamente numatytos priemonės atitinka Jūrų saugumo ir teršimo iš laivų prevencijos komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 2009/18/EB 10 straipsnio 2 dalyje nurodytos nuolatinio bendradarbiavimo sistemos darbo tvarkos taisyklės ir organizacinė tvarka nustatytos šio Reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. liepos 5 d.

Labels: 10
8
18
15